open-index/open-wikipedia-markdown huggingface dataset:
Роберт Гајдик

**Роберт Гајдик - Славко**, понекаде со погрешно презиме **Гајдиќ** (; 1923 во —  во ) — македонски комунист, борец за слобода на Македонија и Југославија во НОБ од чешко потекло.

## Животопис
Роберт Гајдик е роден во Злин, Чехословачка. Неговите родители претходно биле доселени во Скопје, каде татко му работел како инженер во ХЕЦ „Матка“. Останал во Злин, работејќи во познатата фабрика за чевли „Бата“. Со окупацијата на Чехословачка во 1938 г. им се придружил на родителите во Скопје, до каде допатувал на велосипед. Завршил градежен отсек на Среднотехничкото училиште и станал член на СКОЈ во 1939 г.

По налог на Месниот комитет на КПЈ за Скопје, се вработил во рудникот „Радуша“ како главен магационер (првата половина на 1941 г.). Со група младинци, истата година по повод Први мај истакнал црвено знаме на Дивизиската зграда во Скопје, а на почетокот на јуни учествувал во палењето на германски транспортен авион „Јункерс Ју 52“ на Скопскиот аеродром. Илегално ја снабдувал Скопската организација на КПЈ со експлозиви и станал борец на Првиот скопски партизански одред на 22 август 1941 г., заедно со Дане Крапчев, Васил Антевски - Дрен, Боро Петрушевски, Невена Георгиева - Дуња, Раде Јовчевски - Корчагин и други. Во септември оди во Куманово и ги обучува идните борци на кумановските партизански одреди за ракување со експлозив. Во Куманово останува 12 до 15 дена.

По апсењето од Гестапо во ноември 1941 г., успеал да избега и се вработил во Приштина. Наскоро станал борец на партизанскиот одред „Зејнел Ајдини“ (од почетокот до крајот на 1942 г.). Поради болест продолжил со заднинска работа, изработувајќи оружје и рачни бомби, но бил уапсен при провалата во селото Суви Дол, Косово, одведен во Липљан и јавно стрелан.

## Чествување

Во Скопје работи здружението на граѓани „Роберт Гајдик“ во спомен на овој деец, како и урбаната заедница „Роберт Гајдик“ во рамките на Општина Центар. Во непосредна близина се наоѓа и неговиот споменик, изграден во 1972 година на местото на неговата куќа.

Неговото дело се чествува веќе подолг период, а почнувајќи од 2013 година на церемонијата официјално учествува и амбасадата на Чешка во Македонија.

## Поврзано
* Прв скопски партизански одред

## Наводи

Категорија:Луѓе од Злин
Категорија:Чешки комунисти
Категорија:Македонски комунисти
Категорија:Македонски партизани
Категорија:Учесници во НОБ
Рафаел Холцдепе

**Рафаел Марсел Холцдепе** (р.  во Кајзерслаутерн) — германски атлетичар кој се натпреварува во дисцииплината скок со стап. Тој на Светското првенство 2013 во Москва го освоил златниот медал. Тој исто така е носител на бронзен медал од олимписките игри во Лондон.

## Животопис
Рафаел Холдепе има африканско потекло, и бил посвоен од германски пар набрзо по своето раѓање. Тој е роден во Кајзерслаутерн, Германија. Со скок со стап, Холцдепе почнал да се занимава од 10. годишна возраст.

На Светското јуниорско првенство во 2006, Холцдепе завршил на петтото место, а на следното Светско јуниорско првенство, во 2008 тој бил првопласиран освојувајќи го златниот медал. На европското јуниорско првенство во 2007, тој бил еден од фаворитите за златниот медал, но настапот го завршил во квалификациите откако не успеал да ја прескокне почетната висина од 5.10 метри.

На Летните олимписки игри 2008, Холцдепе прескокнал 5.65 метри и успеал да се квалификува за финалето во кое завршил на осмото место. Четири години подоцна, на Летните олимписки игри 2012, Холцдепе го освоил бронзениот медал зад Бјерн Ото и Рено Лавилени со прескокнати 5.91 метри.

Своето прво сениорско злато, Холцдепе го освоил на Светското првенство 2013 во Москва, каде успеал да прескокне 5.89 метри, исто како и Лавилени, но со помалку обиди.

На 24 јуни 2015, на митингот во Баку, Азербејџан, Холцдепе го остварил својот најдобар резултат во кариерата прескокнувајќи 5,92 метри. Тој го подобрил својот најдобар резултат во кариерата на 26 јули 2015, во Нирнберг, на државното првенство на Германија, каде го освоил првото место со прескокнати 5.94 метри.

На Светското првенство 2015, тој го освоил сребрениот медал со прескокнати 5.90 метри.

## Лични рекорди

## Наводи

## Надворешни врски
* Официјално мрежно место  
* Профил на IAAF.org
* Профил на european-athletics.org

Категорија:Германски атлетичари
Категорија:Луѓе од Кајзерслаутерн
Пјетро Џакино

**Пјетро Оливер Џакино** (ит. *Pietro Oliver Giachino*, р. 26 февруари 1995) е норвешки гимнастичар од мешано потекло.

## Биографија и кариера

Роден е во Осло во семејството на мајка Норвежанка и татко Италијанец. Се натпреварува во гимнастиката од 2006 година, и уште следната година станува дел од норвешката репрезентација. Пјетро се приклучи кон гимнастичкиот клуб „Нјорд“, кој дава поттик на неговата спортска кариера. Како член на „Нјорд“ освои челни места во разни натпревари, меѓу кои и државното првенство. Учи во приватното училиште со интензивна спортска активност „Ванг“. Пјетро заедно со други младинци и девојки наутро одат во спортската сала во ословскиот кварт „Хасле“, каде што сите заедно тренираат пред училиште, за да попладне има повторно тренинг.

Во 2014 година Пјетро зеде учество на Светското првенство во гимнастика, што се одржа во Нанин, Кина. Подоцна му беше дадена можноста да стане првиот Норвежанец, кој се натпреварува за италијански клуб: на младиот гимнастичар италијанскиот „Јувентус“ (да не се меша со фудбалскиот тим) му понудил  превоз до земјата, живеалиште и парични награди, за да учествува заедно со претставниците на истиот на три натпревари во февруари и март 2015 година. Во јуни учествуваше на првите Европски игри. Учествуваше на светско првенство исто во 2015 година.

Тренерот на норвешките репрезентативци Габриел Негру смета дека Пјетро „има тело за гимнастика и е многу амбициозен“. Поранешниот гимнастичар и актуелен тренер на Пјетро во „Нјорд“ Еспен Јансен тврди дека тој „има предности, кои би го однеле далеку“. Флеминг Солберг, поранешен олимписки натпреварувач, сега тренер и наставник во „Ванг“, пак вели: „Пјетро е типичен олраундер, еден од најголемите таленти кои сум видел во оваа земја. Неговата моќ е во тоа што има такви витки линии. Тој е гимнастичар со стил...“. Истовремено Солберг како негативна одлика на Пјетро наведува дека му недостасува малку физичка сила, но сепак верува дека квалификациите за Олимписките игри не е невозможна задача за него и покрај тешкотиите. Самиот Пјетро е убеден дека ќе учествува на игрите, само прашање на време е кога.

## Невообичаени факти

Идолот на Пјетро е Оге Сторхауг, норвешки гимнастичар, чија спортска кариера се протега во периодот од подоцнежните шеесетти до раните седумдесетти години на XX век.

Пјетро зборува норвешки, италијански и англиски јазик.

## Извори

## Надворешни врски

* 
* 

Категорија:Родени во 1995 година
Категорија:Живи луѓе
Категорија:Норвешки гимнастичари
ATC код C10

## C10A [[Липид]]о модифицирачки агенси, чисти

### C10AA [[HMG CoA редуктаза]] инхибитори
:C10AA01 Симвастатин
:C10AA02 Ловастатин
:C10AA03 Правастатин
:C10AA04 Флувастатин
:C10AA05 Аторвастатин
:C10AA06 Церивастатин
:C10AA07 Росувастатин
:C10AA08 Питавастатин

### C10AB [[Фибрат]]и
:C10AB01 Клофибрат
:C10AB02 Безафибрат
:C10AB03 Алуминиум клофибрат
:C10AB04 Гемфиброзил
:C10AB05 Фенофибрат
:C10AB06 Симфибрат
:C10AB07 Ронифибрат
:C10AB08 Ципрофибрат
:C10AB09 Етофибрат
:C10AB10 Клофибрид
:C10AB11 Холин фенофибрат

### C10AC Секвестранти на [[жолчна киселина|жолчната киселина]]
:C10AC01 Колестирамин
:C10AC02 Колестипол
:C10AC03 Колекстран
:C10AC04 Колесевелам

### C10AD Никотинска киселина и деривати
:C10AD01 Ницеритрол
:C10AD02 Никотинска киселина
:C10AD03 Никофураноза
:C10AD04 Алуминиум никотинат
:C10AD05 Никотинил алкохол (пиридилкарбинол)
:C10AD06 Аципимокс
:C10AD52 Никотинска киселина, комбинации

### C10AX Други липидо модифицирачки агенси
:C10AX01 Декстротироксин
:C10AX02 Пробукол
:C10AX03 Тиаденол
:C10AX05 Меглутол
:C10AX06 Омега-3-триглицериди
:C10AX07 Магнезиум пиридоксал 5-фосфат глутамат
:C10AX08 Поликозанол
:C10AX09 Езетимиб
:C10AX10 Алипоген типарвовек
:C10AX11 Мипомерсен
:C10AX12 Ломитапид
:C10AX13 Еволокумаб
:C10AX14 Алирокумаб
:C10AX15 Бемпедоинска киселина

## C10B Липидо модифицирачки агенси, комбинации

### C10BA HMG CoA редуктаза инхибитори во комбинација со други липидо модифицирачки агенси
:C10BA01 Ловастатин и никотинска киселина
:C10BA02 Симвастатин и езетимиб
:C10BA03 Правастатин и фенофибрат
:C10BA04 Симвастатин и фенофибрат
:C10BA05 Аторвастатин и езетимиб
:C10BA06 Росувастатин и езетимиб
:C10BA07 Росувастатин и омега-3 масни киселини
:C10BA08 Аторвастатин и омега-3 масни киселини
:C10BA09 Росувастатин и фенофибрат

### C10BX HMG CoA редуктаза инхибитори, други комбинации
:C10BX01 Симвастатин и ацетилсалицилна киселина
:C10BX02 Правастатин и ацетилсалицилна киселина
:C10BX03 Аторвастатин и амлодипин
:C10BX04 Симвастатин, ацетилсалицилна киселина и рамиприл
:C10BX05 Росувастатин и ацетилсалицилна киселина
:C10BX06 Аторвастатин, ацетилсалицилна киселина и рамиприл
:C10BX07 Росувастатин , амлодипин и лизиноприл
:C10BX08 Аторвастатин и ацетилсалицилна киселина
:C10BX09 Росувастатин и амлодипин
:C10BX10 Росувастатин и валсартан
:C10BX11 Аторвастатин, амлодипин и периндоприл
:C10BX12 Аторвастатин, ацетилсалицилна киселина и периндоприл
:C10BX13 Росувастатин, периндоприл и индапамид
:C10BX14 Росувастатин, амлодипин и периндоприл
:C10BX15 Аторвастатин и периндоприл
:C10BX16 Росувастатин и фимасартан
:C10BX17 Росувастатин и рамиприл

## Наводи

C10
Педро Пичардо

**Педро Пабло Пичрдо Пералта** (роден на 30 јуни 1993 г.) — кубански атлетичар кој се натпреварува во дисциплината трискок. Тој бил светски јуниорски шампион во својата дисциплина во 2012, а на Светското првенство 2013 го освоил сребрениот медал. Тој исто така бил „сребрен“ на Светското првенство 2015.

Неговиот скок од 17.76 метри бил најдобар скок во 2014 година. Во 2015 тој прескокнал 18.08 метри со што остварил трети најдобар резултат на сите времиња и најдобар резултат по 1996 година.

## Животопис
Првиот медал во кариерата на меѓународни првенства, Пичардо го освоил на јуниорското првенство на Средна Америка во 2012, каде со прескокнати 16.40 метри успеал да го освои златниот медал. Две недели подоцна, на светското јуниорско првенство во Барселона, кубанецот станал светски јуниорски шампион откако успеал да прескокне 16.79 метри.

Во февруари 2013, Пичардо за првпат ја прескокнал границата од 17 метри, прескокнувајќи 17.16 метри во Хавана. На почетокот на јуни, повторно во Хавана, тој го поставил најдобриот светски резултат дотогаш во годината откако успеал да прескокне 17.69 метри. На Светското првенство 2013 во Москва, Пичардо прескокнал 17.68 метри кои биле доволни за сребрениот медал зад Теди Тамго кој го подобрил најдобриот резултат во годината на 18.04 метри.

Во 2014, тој го освоил бронзениот медал на Светското првенство во сала во Сопот, прескокнувајќи 17.24 метри во шестиот обид. Истата година тој го поставил најдобриот резултат во годината откако во Хавана прескокнал 17.76 метри.

На 8 мај 2015, во Хавана, Пичардо поставил нов кубански рекорд во трискок, прескокнувајќи 17.94 метри, со што го соборил 18. годишниот рекорд на Јоелби Кесада од 17.85 метри.. Една недела подоцна, на митингот од дијамандската лига во Доха, кубанецот за првпат во својата каериера ја прескокнал границата од 18 метри, прескокнувајќи 18.06 метри, со што повторно поставил нов кубански рекорд. Американецот Кристијан Тејлор завршил веднаш зад Пичардо со скокот од 18.04 метри, со што за првпат во историјата на дисциплината биле прескокнати два скока преку 18 метри на еден митинг.

На 28 мај 2015 во Хавана, Пичардо третпат во годината го подобрил кубанскиот рекорд во трискок прескокнувајќи 18.08 метри, резултат кој претставува трето најдобро остварување на сите времиња.

## Достигнувања

## Лични рекорди

## Наводи

## Надворешни врски

* Профил на IAAF.org

Категорија:Родени во 1993 година
Категорија:Живи луѓе
Категорија:Кубански атлетичари
Матија (општина)

**Матија** или **Мат** () — општина во областа Дебар, Северна Албанија. Беше создадена во јуни 2015 со спојување на следниве општини: Баз, Бурел, Дерјан, Комси, Лис, Мацукул, Рукај и Улез. Седиште на општината е градот Бурел. Населението брои 27.600 (2011), а површината 493,5 км2. Покрива делови од поранешниот округ Матија.

## Gallery

## Наводи

Категорија:Општини во Албанија

Категорија:Дебар (област)
Скрапар

**Скрапар** или **Скрапари** () — општина во областа Белградската област, јужна Албанија. Создадена е во јуни 2015 г. со спојување на следниве општини: Богово, Чепан, Чоровода, Давид, Лешња, Потом, Центар Скрапар, Вендреша и Жепа. Седиште на општината е градот Чоровода. Населението брои 12.403 (попис 2011), а површината 831,44 км2. Покрива делови од поранешниот округ Скрапар.

## Наводи

Категорија:Општини во Албанија

Категорија:Белград (област)
Мирдита (Албанија)

**Мирдита** е општина во областа Леска, северозападна Албанија. Создадена е во јуни 2015 г., со спојување на следниве општини: Фан, Качинар, Ктела, Орош, Решен, Рубик и Селита. Седиште на општината е градот Решен. Населението брои 22,103 (попис 2011), а површината 869.71&nbsp;км2. Се наоѓа на истата територија како поранешниот округ Мирдита.

## Галерија

## Наводи


## Надворешни врски
*Туристички портал на Мирдита 

Категорија:Општини во Албанија
Лададика

**Лададика** () — историско подрачје од културно значење во градот Солун, Егејска Македонија.

Се наоѓа блиску до пристаништето во Солун, и со векови претставува важно пазаришно место во градот. Името му доаѓа од многуте продавници за маслиново масло во околината. Многу солунски Евреи живееле во овој дел, додека таканаречената „франкофонска населба“, со француски и италијански трговци, се наоѓа во близина.

Пред Првата светска војна, оваа населба била позната како резил-сокак, бидејќи овде биле сместени бројни бордели. Од 1985 година, Министерството за култура и спорт на Грција ја прогласува оваа наслеба културно наследство, при што е заштитен и обновен посебниот архитектонски стил на Лададика со градбите од XIX век.

Во поново време, минувајќи низ процес на џентрификација, во текот на 1980-те години, Лададика е претворен во подрачје за забава, бидејќи овде се создале бројни барови, ноќни клубови, ресторани и кафеани, во делот кој некогаш бил полн со продавници на маслиново масло. Сè е поврзано со пешачки улици.

## Наводи

## Надворешни врски
* Ladadika 

Категорија:Знаменитости во Солун
Категорија:Југендстил архитектура во Грција
Солунски ѕидини

300п|десно|Поглед кон ѕидините
**Солунски ѕидини** () — градски ѕидини кои го опколувале градот Солун за време на среден век сè до касниот 19 век, кога голем дел од ѕидините, вклучувајќи го целиот дел крај морето, се урнати како дел од отоманското владеење. Градот е обѕидан уште од своето создавање, во доцниот 4 век п.н.е., а денешните ѕидини датираат од почетокот на византискиот период, околу 390 година, со тоа што претходниот ѕид е вграден во нив. Ѕидините се направени според типично доцно романско градење на ѕид поврзан со цигли. Северниот дел на ѕидините се граничи со акрополата на градот, која е изградена со посебна ограда, во која се наоѓа друга тврдина, Еди-куле.

## Галерија


File:Salonique-CP-0028.jpg|Ѕидините околу 1919 година
File:Wallsthess.jpg|Дел од ѕидините
File:Thessaloniki - byzantine city walls.jpg|Дел од ѕидините
File:Portara_Gate.jpg|Дел од ѕидините
File:Portara Gate2.jpg|Капијата „Портара“
File:Trianglethess.jpg|Кулата „Триангл“



## Наводи

* 

## Надворешни врски
* 

Категорија:Светско наследство во Грција
Категорија:Средновековен Солун
Категорија:Архитектура од 4 век
Категорија:Знаменитости во Солун
Категорија:Византиска архитектура во Солун
Категорија:Градски ѕидини
Категорија:Археолошки наоѓалишта во Егејска Македонија
Библиотека „Страшо Пинџур“ - Неготино

**Библиотека „Страшо Пинџур“ - Неготино** — библиотека во градот Неготино. Основана е во 1945 година и денес располага со библиотечен фонд од 70.000 изданија и депониран фонд од 2.000 изданија. Библиотечниот фонд содржи стручна литература, лектири, белетристика, документарна и енциклопедиска литература. Покрај основната дејност, библиотеката спроведува проекти и организира настани, како што се промоции на книги, изложби, литературни натпревари, културни настани и активности за поттик и развој на креативноста, уметноста, филантропијата и екологијата. Активностите на библиотеката се извршуваат преку стручна и административно-помошна служба.

Библиотеката е именувана во чест на македонскиот народен херој и учесник во НОБ Страшо Пинџур.

## Историја
Библиотеката е основана во 1945 година и сè до 1953 година дејствувала како самостојна градска библиотека. Во 1953 година, дејноста на библиотеката влегла во склоп на Работничкиот универзитет, а во 1969 година установата се стекнала со статус на самостојна организација за вршење на библиотечна дејност.

## Надворешни врски
* Официјална страница 

Категорија:Згради и градби во Неготино
Страшо Пинџур
Категорија:Образованието во Неготино
Концертна сала (Солун)

**Концертна сала** () — центар на сценски уметности во Солун, Грција. Отворена е во 2000 година. Градбата се наоѓа на земјиште подарено од државата. Комплексот има две главни згради: M1, со 1400 седишта, и M2, со помал број на седишта, а изградена во современ стил од јапонскиот архитект Арата Исозаки.

## Поврзано

* Концертна сала (Атина)
* Список на концертни сали

## Наводи

## Надворешни врски
* Homepage 

Категорија:Модернистичка архитектура во Грција
Категорија:Згради и градби во Солун
Категорија:Оперски куќи во Грција
Јунис Џепкоеч Сум

**Јунис Џепкоеч Сум** (родена на 10 април 1988 г.) е кениска атлетичарка на средни патеки. Таа го освоила златниот медал на трката на 800 метри на Светското првенство 2013.

## Животопис
Сум е родена во селото Кесес во округот Уасин Гишу во поранешната провинција Раседна долина и се натпреварувала во седмобој и во ракомет на училиште. Во 2008 таа ја родила ќерката Дијана Џеруто и веќе од 2009 се фокусирала на својата атлетска кариера откако била забележана како се натпреварува во седмобој од поранешната шампионка на 800 метри Џанет Џепкосгеи. На покана на Џепкосгеи, Сум се преселила во Елдорет да тренирата со групата на Џепкосгеи.

Својот прв меѓународен настап, Сум го имала на Африканското првенство во 2010 во Најроби на трката на 800 метри, но таа не успеала да се пласира во финалето. На државното првенство на Кенија во 2011, Сум поставила сопствен најдобар резултат од 1:59.66 на трката на 800 метри со што го освоила второто место. Со овој настап таа се квалификувала за трката на 800 метри на Светското првенство 2011 во Тегу, каде својот настап го завршила во полуфиналето.

Сум освоила сребрен медал - нејзин прв медал во меѓународни натпреварувања - на трката на 800 метри на Африканското првенство 2012 одржано во Порто Ново, Бенин. Во финалето, таа го подобрила сопствениот најдобар резултат на 1:59.13, завршувајќи 0.02 секунди зад Франсина Нијонсаба од Бурунди. Сум подоцна во годината учествувала на летните олимписките игри во Лондон, на трката на 1500 метри, но разочарувачки завршила на 10. место и не успеала да се пласира во финалето.

Сум напредувала до највисоки граници на меѓународните натпревари во 2013, изненадувачки освојувајќи го златниот медал на Светското првенство 2013 во Москва, со ново сопствено најдобро време од 1:57.38, оставувајќи го зад себе големиот домашен фаворит Марија Савинова. Кенијката ја победила Савинова и на митингот во Цирих, со што на светската титула ја придодала и титулата победник во дијамантската лига за дисциплината 800 метри.

Сум е прва братучетка на Алфред Кирва Јего, светскиот шампион на 800 метри од 2007 година. Таа е навивач на англискиот клуб Челси.

## Лични рекорди

## Наводи

## Надворешни врски
* Профил на IAAF.org

Категорија:Родени во 1988 година
Категорија:Живи луѓе
Категорија:Кениски атлетичарки
Клањец

[мини|десно|[Фрањевци|Фрањевскиот манастир во Клањец]]
**Клањец** () — гратче и општина во областа Загорје, северозападна Хрватска, на границата со Словенија. Самото место има 567 жители, но општината брои вкупно 2.915 жители (2011). 

Во Клањец е роден истакнатиот хрватски вајар Антун Аугустунчиќ (1900-1979).

## Општина Клањец
Во **Општина Клањец** влегуваат следниве населени места:

* Бобовец Томашевечки, 21 жит.
* Братовски Врх, 67 жит.
* Голјак Клањечки, 71 жит.
* Горковец, 16 жит.
* Гредице, 319 жит.
* Дол Клањечки, 91 жит.
* **Клањец**, 567 жит.
* Ледине Клањечке, 164 жит.
* Лепоглавец, 139 жит.
* Летовчан Новодворски, 75 жит.
* Летовчан Томашевечки, 69 жит.
* Лучелница Томашевечка, 212 жит.
* Михановиќев Дол, 319 жит.
* Нови Двори Клањечки, 241 жит.
* Полице, population 235 жит.
* Раковец Томашевечки, 130 жит.
* Томашевец, 158 жит.
* Флоријан, 7 жит.
* Цесарска Вес, 14 жит.

## Демографија
Според пописот од 2011 г., речиси сите жители Хрвати (98,8%).

## Историја
Кон крајот на XIX и почетокот на XX век, Клањец бил административен центар на тогашната Вараждинска жупанијаво рамките на Кралството Хрватска и Славонија.

## Култура
* Галерија на Антун Аугустунчиќ
* Културен центар Клањец

## Збратимени градови
Клањец е збратимен со следниве градови:

* Виламовце, Полска

## Наводи

## Надворешни врски

* Портал на Клањец 

Категорија:Градови во Хрватска
Категорија:Крапинско-загорска жупанија
Алфред Кирва Јего

**Алфред Кирва Јего** (роден на 28 ноември 1986 во Елдорет) е кениски атлетичар на средни патеки кој е специјализиран за трките на 800 метри. На Светското првенство 2007 во Осака, тој го освоил златниот медал на трката на 800 метри.

Негов тренер е Клаудио Берардели, кој исто така ги тренирал олимписките медалисти Џанет Џепкосгеи и Ненси Лагат. Јего настапил на трката на 800 метри на Летните олимписки игри 2008, во Пекинг и успеал да го освои бронзениот медал.
Тој го освоил сребрениот медал на Светското првенство 2009 на трката на 800 метри. Неколку недели подоцна, тој го подобрил сопствениот најдобар резултат на 800&nbsp;метри на 1:42.67&nbsp;во Ријети, завршувајќи втор позади Дејвид Рудиша, кој истрчал нов африкански рекорд.

Негова прва братучетка е Јунис Џепкоеч Сум, која на Светското првенство 2013 во Москва го освоила златниот медал на 800 метри.

### Лични рекорди

## Наводи

## Надворешни врски
*Профил на IAAF.org

Категорија:Родени во 1986 година
Категорија:Живи луѓе
Категорија:Кениски атлетичари
Мелнички манастир

**Мелнички манастир** (понекогаш нарекуван **Витолишки манастир**) — манастир во непосредна близина на некогашното село Мелница.

## Местоположба

Манастирот е сместен покрај реката Бутурица, веднаш на регионалниот пат 1107 кој води до селото Витолиште, веднаш над одвојувањето за селата Полчиште и Бешиште.

## Историја

мини|300п|лево|Стара фотографија на манастирот

Манастирот започнал да се гради во 1870 година под водство на Стале Чешелков, но и со помош на целокупното мариовско население. Главната манастирска црква „Св. Илија“ била завршена во 1872 година, а нејзиниот богат фрескоживопис бил завршен во 1881 година од страна на зографот Аврам Дичов, син на познатиот мајстор Дичо Зограф. Според натпис пронајден во манастирската црква кој потекнува од 1872 година, манастирот бил изграден од мајсторот Пере Лауца со помош на православните христијани од околните села.

Во минатото во манастирот имало монаштво и во него живееле монаси. Имотната состојба на манастирот била добра за опстанокот на манастирската братија односно монашкото братство и луѓето коишто работеле на манастирските имоти. Манастирот поседувал ниви, ливади,  шуми, како и голем број на добиток од кој имак булук овци, кози, говеда, пчели и друг вид жива стока.

## Градби во манастирот

Манастирскиот комплекс е составен од: главната манастирска црква, конакот, трпезаријата, како и други помошни објекти.

### Црква „Св. Илија“

Темелите на црквата биле поставени во 1870 година на иницијатива на Стале Чешелков од селото Полчиште, која била планирана да биде главна манастирска црква на тогашниот Мелнички манастир (денес наречен и Витолишки манастир), која била помогната од целото мариовско население.

Изградбата завршила по неполни две години од нејзиниот почеток и веднаш биле повикани прочуените мијачки зографи од селото Тресонче предводени од Аврам Дичов, син на познатиот и легендарен зограф од XIX век - Дичо Зограф.

Како ктитор на манастирската црква, а подоцна прогласен и за доживотен игумен на самата црква, се јавува Стале Чешелков, кој бил главниот иницијатор за изградба на манастирската црква и самиот манастир во целост. На барање на месното население бил насликан на ѕидовите од манастирската црква, каде е претставен во природна големина (цел раст), со бела брада, патерица во десната рака и облечен во убава мариовска носија. Дедо Стале умрел во 1913 година на 115 годишна возраст.

## Галерија


Податотека:Мелнички манастир 2.jpg|Натписна плоча
Податотека:Мелнички манастир 3.jpg|Помошен објект
Податотека:Мелнички манастир 4.jpg|Лулашки во дворот
Податотека:Мелнички манастир 5.jpg|Конакот
Податотека:Мелнички манастир 6.jpg|Помошна конструкција
Податотека:Мелнички манастир 7.jpg|Печка
Податотека:Мелнички манастир 8.jpg|Трпезаријата
Податотека:Мелнички манастир.jpg|Влезната порта


## Наводи

## Надворешни врски

* Манастир Св. Илија - Витолиште — Прилепечко-витолишка парохија
* Текст за манастирот и црквата 


Категорија:Мелница (Прилепско)
Категорија:Манастири во Македонија
Категорија:Манастири на МПЦ
Категорија:Манастири во Преспанско-пелагониската епархија
Категорија:Манастири во Прилепското архијерејско намесништво
ATC код C08

## C08C Селективни [[блокатори на калциумовите канали]] со претежно [[Крвен сад|васкуларни]] ефекти

### C08CA [[Дихидропиридин]]ски деривати
:C08CA01 Амлодипин
:C08CA02 Фелодипин
:C08CA03 Исрадипин
:C08CA04 Никардипин
:C08CA05 Нифедипин
:C08CA06 Нимодипин
:C08CA07 Нисолдипин
:C08CA08 Нитрендипин
:C08CA09 Лацидипин
:C08CA10 Нилвадипин
:C08CA11 Манидипин
:C08CA12 Барнидипин
:C08CA13 Лерканидипин
:C08CA14 Цилнидипин
:C08CA15 Бенидипин
:C08CA16 Клевидипин
:C08CA51 Амлодипин и целекоксиб
:C08CA55 Нифедипин, комбинации

### C08CX Други селективни блокатори на калциумовите канали со претежно васкуларни ефекти
:C08CX01 Мибефрадил

## C08D Селективни блокатори на калциумовите канали со директни кардијални ефекти

### C08DA [[Фенилалкиламин]]ски деривати
:C08DA01 Верапамил
:C08DA02 Галопамил
:C08DA51 Верапамил, комбинации

### C08DB [[Бензотиазепин]]ски деривати
:C08DB01 Дилтиазем

## C08E Неселективни блокатори на калциумовите канали

### C08EA Фенилалкиламински деривати
:C08EA01 Фендилин
:C08EA02 Бепридил

### C08EX Други неселективни блокатори на калциумовите канали
:C08EX01 Лидофлазин
:C08EX02 Перхексилин

## C08G Блокатори на калциумовите канали и диуретици

### C08GA Блокатори на калциумовите канали и диуретици
:C08GA01 Нифедипин и диуретици
:C08GA02 Амлодипин и диуретици

## Наводи

C08
Имам Шамил

**Имамот Шамил** (1797, Дагестан — 1871 Саудиска Арабија) — аварски политички и верски водач на муслиманската племиња на северен Кавказ, водач на анти-руски отпорот во кавкаски војна и третиот имам на Кавказ (1834-1859). Тој бил погребан во текот на аџилак во светите места во Медина.

## Наводи
* *С. К. Бушуев.*  Борьба горцев за независимость под руководством Шамиля. — Л., 1939.

Категорија:Џихад
Категорија:Луѓе од Дагестан
Категорија:Родени во 1797 година
Категорија:Починати во 1871 година
Гирмај Гебреселасие

**Гирмај Гебреселасие** (роден на 14 ноември 1995 г.) е еритрејски атлетичар на долги патеки специјализиран за маратон. Тој го освоил златниот медал на Светското првенство 2015 во Пекинг, Кина. Тој е најмладиот победник на маратонските трки во историјата на светските првенства. Тој го донел првиот златен медал за својата земја на светските првенства.

## Наводи

## Надворешни врски
*Профил на IAAF.org

Категорија:Родени во 1995 година
Категорија:Живи луѓе
Категорија:Еритрејски атлетичари
ЖС „Стоби“

**Железничка станица „Стоби“** — железничка станица на железничкиот коридор 10, близу археолошкото наоѓалиште Стоби, во јужниот дел на Македонија.

Железничката станица поседува само еден перон.

Претставува четврта железничка станица од Велес, од кој е оддалечена 31,9 километри, додека од главната железничка станица во Скопје е оддалечена 82,8 километри. Низ станицата редовно поминуваат домашните возови на линијата Скопје - Гевгелија, како и меѓународните возови на линиите Скопје - Солун и Белград - Солун.

## Конзервација

Во текот на 2015 година, било најавено дека објектот на старата железничка станица „Стоби“ ќе стане музејски простор, односно да стане Центар за посетители, со што би се подобрила туристичката понуда на самото наоѓалиште. Сличен ваков проект веќе постоел уште пред десет години, но сепак ништо не се направило.

Железничката станица ќе стане музеј во кој ќе биде сместен лапидариум и дел од пронајдените експонати. Предвидено е проектот да има две фази, а најпрвин ќе се започне со санација на зградата, замена на покривната конструкција и на фасадата. На долниот кат е предвидено да бидат поставени витрини за експонатите, додека на горниот кат е предвидена мала конференциска сала, место за образување и прикажување филмови. Во задниот дел на зградата, свртен кон самото наоѓалиште е планиран отворен простор со трем каде ќе биде сместен лапидариум со камени споменици, скулптури и натписи. Проектот ќе се одвива под водство на Националната установа „Стоби“.

Во средишниот дел на просторот е предвидена кафетерија, свртена кон месноста. Проектот е одобрен и за 2015 година е финансиран со 1,8 милиони денари за реализација на првата фаза, а негово целосно завршување се очекува во 2016 година.

## Галерија


Податотека:Интересна архитектура во „Стоби“ 1.JPG|
Податотека:Интересна архитектура во „Стоби“ 5.JPG|


## Наводи

## Надворешни врски

* Профил на станицата 

Стоби
Категорија:Стоби
Валбона (река)

**Валбона** ( или **) — река во северна Албанија со должина од , позната нејзината чистота и недопрената природа во нејзиното поречие. Извира од планината Проклетие, кај границата со Црна Гора и претставува најзначаен водотек на планината. Тече во источен правец, и тоа низ општината Маргегај (планинските села Валбона, Драгобил и Шошан), а потоа свртува на југ долж градот Бајрам Цури, па продолжува во јузападен правец сè до Фиерза во Тропојскиот округ, каде се влева во Дрим.

Долината на реката е позната по својата природа и затоа е заштитена како Национален парк Долина на Валбона.

## Поврзано
* Валбона — истоимено село крај реката
* Проклетие
* Список на реки во Албанија

## Наводи

## Надворешни врски

Категорија:Реки во Албанија
Категорија:Кукуш (област)
Категорија:Дримски слив
Тиват

**Tиват** е приморски град во југозападниот дел на Црна Гора, сместен во Которскиот Залив. Во 2011, населението изнесуваше 14.111. Тиват е седиште на Општина Тиват која е најмала општина во Црна Гора по површина.

## Име
На српски и црногорски јазик е познат како *Тиват/Tivat*; на италијански и венецијански како *Теodo*; името на градот доаѓа од грчкиот збор *Θείοδος* (*Thiodhos*) што значи „Божји пат“.

## Население
Tиват е седиште на Општина Тиват која брои 14.031 жител (2011).

Во 1991 - 11.404:
* 3.809 Црногорци (*33,4%*)
* 2.663 Хрвати (*23,35%*)
* 2.346 Југословени (*20,57%*)
* 1.724 Срби (*15,11%*)
* 219 Муслимани по националност (*1,92%*)
* 485 Други (*4,27%*)

Етнички групи (2011), вкупно 14.031:
*4.666 Црногорци (*33,25%*)
*4.435 Срби (*31,61%*)
*2.304 Хрвати (*16,42%*)
*335 Ашкали и Египќани (*2,39%*)
*114 Муслимани по националност (*0,81%*)
*97 Албанци (*0,69%*)
*96 Бошњаци (*0,68%*)
*61 Југословени (*0,43%*)
*57 Словенци (*0,41%*)
*56 Руси (*0,4%*)
*35 Роми (*0,25%*)
*500 други (*3,56%*)
*1.275 неизјаснети (*9,09%*)

## Јазици
* Српски: 8.916 (65,41%)
* Црногорски 2.420 (17,75%)
* Хрватски 1.144 (8,39%)
* останато 1.150 (8,45%)

## Збратимени градови
*  **[[Чивитавекија]]**, Италија
*  **[[Сремски Карловци]]**, Србија
*  **[[Алексин]]**, Русија

## Наводи

## Надворешни врски

*360 PANOTOUR TIVAT 
*Tivat City Travel Guide 
*Destination-Montenegro.com 
*Visit-Montenegro.com 
*Photo-Montenegro.com
* Tivat Travel Guide 
* Tourist Organization of Tivat
* Apartments in Tivat 
*A New Playground for the Rich - slideshow by *[[The New York Times]]*

Категорија:Градови во Црна Гора
ЖС „Градско“

**Железничка станица „Градско“** — железничка станица на железничкиот коридор 10 во селото Градско, во југоисточниот дел на Македонија. Железничката станица била изградена во 1871 година и претставувала една од најголемите и најубавите архитектонски градби на железнички станици во Македонија.

Претставува трета железничка станица од Велес, од кој е оддалечена 27,4 километри, додека од главната железничка станица во Скопје е оддалечена 78,3 километри. Низ станицата редовно поминуваат домашните возови на линијата Скопје - Гевгелија, како и меѓународните возови на линиите Скопје - Солун и Белград - Солун.

## Историја

За точната година на нејзината изградба има две теории. Според првата, нејзината изградба била започната во 1871 година, пред пуштањето на пругата во употреба (1873 година). Веројатноста за точноста на овој податок е мала, бидејќи во периодот меѓу двете светски војни, бил остварен планот на Кралството СХС за осовременување на железничкиот сообраќај во Македонија кога многу станици биле срушени и на нивно место биле подигнати нови градби. Втората теорија е во контекст на претходно споменатото и вели дека станицата во Градско, била подигната меѓу 1921-25 година. Како поткрепа на точноста на овој податок, има разгледница, заверена со архивски печат и појаснување дека истата била фотографирана 1923 година во периодот на изградбата на станицата.

На 26 февруари 1916 година, во време на Првата светска војна, започнала изградбата на теснолиниската пруга од железничката станица „Градско“ до селото Дреново во должина од 20,1 километар за потребите на Македонскиот фронт. Подоцна оваа теснолиниска железничка линија била продолжена до Прилеп и до Битола.

Станицата била минирана на крајот на Втората светска војна, од страна на окупаторските сили.

Во текот на 2015 година била најавена обнова на железничката станица во Градско, како дел од поголемиот проект за обнова на железничките станици долж коридорите 10 и 10д.

## Архитектура
Поседувала подземни премини кои воделе директно до самите перони, кои функционирале сè до минатиот век, за сега да бидат покриени со лимени плочи.

## Галерија


Податотека:Стара железничка станица од XIX век 4.JPG|Стар објект на железничката станица во Градско
Податотека:Gradsko - železnička stanica stara.jpg|Стара железничка станица
Податотека:Gradsko Gara IWW Postcard.jpg|Станицата за време на Првата светска војна
Податотека:Стара железничка станица од XIX век 3.JPG|Остатоци од станицата во 2015 година


## Наводи

## Надворешни врски

Градско
Категорија:Градско
Беране

**Беране** е еден од најголемите градови во северниот дел на Црна Гора. Седиште е на една од најголемите мултинационални и мултирелигиски општини во државата. Сместен е на реката Лим со што го прави дел од регионот Санџак. Името доаѓа од турскиот збор "една куќа". Населението на градот изнесува 11,073. Општината, пак, брои 28,315 жители.

## Личности

* Станисава Јовановиќ — учесник во НОВ на Македонија и носител на Партизанска споменица од 1941 година

## Наводи

Категорија:Градови во Црна Гора
Категорија:Санџак
Категорија:Српски населби во Црна Гора
Алмаз Ајана

**Алмаз Ајана Еба** (родена на 21 ноември 1991 г.) е атлетичарка на средни патеки од Етиопија која е специјализирана на трките на 3000 и 5000 метри. Таа го освоила бронзениот медал на трката на 5000 метри на Светското првенство 2013 одржано во Москва, Русија. На Светското првенство 2015, таа го освоила златниот медал на трката на 5000 метри со време од 14:26.83, поставувајќи нов рекорд на првенствата.

Првиот сениорски медал во кариерата, Ајана го освоила на трката на 5000 метри на Африканското првенство 2014 во Маракеш, победувајќи ја фаворитката Гензебе Дибаба со нов рекорд на африканските првенства од 15:32.72. Еден месец подоцна на истиот стадион, таа победила на трката на 5000 метри настапувајќи за Африка на Континенталниот куп.

Ајана истрчала свое најдобро време во кариерата од 14:14.32 на трката на 5000 метри на митингот од дијамандската лига во Шангај во 2015, со што го поправила претходниот сопствен рекорд од 14:25.84 кој го поставила во Париз во 2013. Со ова време таа станала третата најбрза атлетичарка на оваа делница, веднаш зад сонародничките Тирунеш Дибаба, која е светска рекордерка, и Месерет Дефар.

### Лични рекорди

## Наводи

## Надворешни врски
* Профил на IAAF.org

Категорија:Етиопски долгопругаши
Категорија:Родени во 1991 година
Категорија:Живи луѓе
Жак Фрајтаг

**Жак Фрајтаг** (;  - ) — јужноафрикански атлетичар кој се натпреварува во дисциплината скок во височина. Негов најдобар скок во кариерата бил скокот од 2.38 метри кој го постигнал во 2005 година. Скокот е воедно и актуелен африкански рекорд.

Тој е еден од деветте атлетичари (заедно со Валери Адамс, Јусејн Болт, Вероника Кембел-Браун, Давид Шторл, Елена Исинбаева, Кирани Џејмс, Јана Питман, и Дани Самуелс) кој бил светски првак на кадетско, јуниорско и сениорско ниво во одредена дисциплина.

Фрајтаг израснал во Бронхорстспрејт (50 км источно од Преторија). Неговата мајка, Хендрина Питерс, во 1973 година била првак на ЈАР во скок во височина а нејзино најдобро остварување бил постигнатиот скок од 1,74 м.

## Надворешни врски
*Профил на IAAF 

Категорија:Јужноафрикански атлетичари
Категорија:Африканери
Амел Тука

**Амел Тука** (роден на 9 јануари 1991 г.) е босански атлетичар кој е специјализиран за трката на 800 метри. Во сопственост на Тука се босанските рекорди на трките на 400 и 800 метри.

На Светското првенство 2015, Тука го освоил бронзениот медал на трката на 800 метри, со што на својата земја ѝ го донел првиот медал од светските првенства.

## Кариера
Тука со атлетика почнал да се занимава сосема случајно во 2008 година, кога како ученик во трета година во СТУ „Кемал Капетановиќ“ од Какањ, учествувал на мали олимписки игри во Зеница и победил на трката на 400 метри. Тренерот на АК Зеница, Халид Седиќ го повикал на разговор, после кој Тука станал член на клубот. Тој живеел во Какањ, па така морал секој ден да доаѓа на тренинзи во Зеница. Само неколку месеци подоцна, Тука постигнал одлични резултати на јуниорското првенство на БиХ, победувајќи на трките на 400 и 800 метри. Тука станал дел од репрезентацијата и учествувал на Балканското првенство во Грција, каде завршил на третото место. После овие успеси, тој бил прогласен за атлетско откритие на годината во БиХ.

Во јуни 2013, Тука победил на трката на 800 метри од третата лига на Европското екипно првенство, забележувајќи време од 1:51,11. Еден месец подоцна, тој го освоил бронзениот медал на Европското првенство до 23 години на трката на 800 метри, забележувајќи државен рекорд од 1:46,29. По првенството, Тука се преселил во Верона, Италија за да тренира со тренерот Џани Џидини.

На Европското првенство 2014 во Цирих, Тука завршил на 6 место во финалето на трката на 800 метри, соборувајќи го сопствениот рекорд и поставувајќи нов од 1:46,12.

На 1 јули 2015, Тука бил победник на трката на 800 метри на меѓународниот митинг во Велење, Словенија и обезбедил пласман на Летните олимписки игри 2016 истрчувајќи време од 1:44,19, со што повторно поставил нов сопствен и државен рекорд. Десет дена подоцна, тој истрчал уште побрзо, победувајќи на трката на 800 метри во Мадрид со време од 1:43,84. На 17 јули 2015, на митингот од дијамантската лига во Монако, Тука повторно го подобрил сопствениот и државниот рекорд на 800 метри истрчувајќи за 1:42,51, резултат кој го прави единаесетти на сите времиња. Тој на целта завршил пред олимпискиот сребрен медалист Најџел Амос и пред светскиот шампион Мохамед Аман.

## Лични рекорди

## Наводи

## Надворешни врски
* Амел Тука на IAAF.org
* Амел Тука на european-athletics.org

Категорија:Живи луѓе
Категорија:Родени во 1991 година
Категорија:Босански атлетичари
Сергеј Шубенков

**Сергеј Владимирович Шубенков** (роден на 4 октомври 1990 г.) е руски атлетичар кој е специјализиран за трката на 110 метри со пречки.

## Животопис
Шубенков почнал да се занимава со атлетика на 14 години, најпрво во скок во далечина и во спринтерските дисциплини, но подоцна се специјализирал за трките со пречки. Тој е син на Наталија Шубенкова, поранешна советска седмобојка која е една од најдобрите на сите времиња во таа дисциплина.

Шубенков го освоил златниот медал на трката на 110 метри со пречки на Европското првенство 2012 во Хелсинки со време од 13.16 секунди. Тој настапил на Летните олимписки игри 2012, но својот настап го завршил во полуфиналето. Следната година, Шубенков станал европски шампион во сала, победувајќи на трката на 60 метри со пречки на Европското првенство во сала во Гетеборг.

На Европското првенство 2014, тој го одбранил златниот медал освоен пред две години, и повторно станал европски шампион на 110 метри со пречки, остварувајќи резултат од 13.19 секунди. Неговиот најдобар резултат во кариерата од 12.98 секунди забележан во 2015 година е воедно и актуелен руски државен рекорд.

## Лични рекорди

## Наводи

## Надворешни врски
* Профил на IAAF.org
* Профил на european-athletics.org

Категорија:Родени во 1990 година
Категорија:Живи луѓе
Категорија:Руски атлетичари
Гензебе Дибаба

**Гензебе Дибаба Кенени** (родена на 8 февруари 1991) е атлетичарка од Етиопија која се натпреварува на трките на средни и долги патеки. Таа е сестра на трикратната олимписка шампионка Тирунеш Дибаба и на олимписката сребрена медалистка Еџагајеху Дибаба, и братучетка на поранешниот олимписки шампион Дерарту Тулу. Гензебе е актуелна светска рекордерка на 1500 метри, истрчувајќи 3:50.07 на митингот од дијамандската лига во Монако на 17 јули 2015.

Гензебе го освоила златниот медал на Светското првенство во сала 2012 на трката на 1500&nbsp;метри, како и златниот медал на Светското првенство во сала 2014 на трката на 3000&nbsp;метри и во нејзина сопственост се светските рекорд во сала на тие делници.

На Светското првенство 2015, Гензебе го освоила златниот медал на трката на 1500 метри, а исто така го освоила и бронзениот медал на трката на 5000 метри.

## Лични рекорди

## Наводи

## Надворешни врски
* Профил на IAAF.org

Категорија:Етиопски долгопругаши
Категорија:Родени во 1991 година
Тие живеат

мини|„'''Тие живеат''' на Џон Карпентер (лого
**Тие живеат** () — американски научнофантастичен филм на ужасите на режисерот и сценарист Џон Карпентер од 1988 година. Главните улоги ги толкуваат Роди Пајпер, Кит Дејвид и Мег Фостер. Во филмот е нагласен стравот од економскиот колапс во рамките на алчната материјалистичка култура на Америка и потрошуваштвото.

Се работи за осамениот скитник Нада кој открива дека припадниците на богатата владејачка класа всушност се вонземјани кои го користат сигналот на телевизиските станици како би управувале со луѓето, би го прикриле својот вистински изглед и би пренеле потсвесни пораки во масовните медиуми.

## Наводи

## Надворешни врски

*
*

Категорија:Американски филмови
Категорија:Филмови од 1988 година
Категорија:Филмови на англиски јазик
Категорија:Американски акциони филмови
Категорија:Американски хорор-филмови
Категорија:Американски научнофантастични филмови
Теро Питкемеки

**Теро Кристијан Питкемеки** (роден на 19 декември 1982 г.) е фински атлетичар кој се натпреварува во дисциплината фрлање копје. Тој го освоил златниот медал на Светското првенство 2007 во Осака. Негов најдобар резултат во кариерата се префрлените 91.53 метри во 2005 година.

## Кариера
Питкемеки бил осмопласиран на Летните олимписки игри 2004 со резултат од 83.01 метри. Во јуни 2005, тој префрлил 91.53 метри и бил еден од главните фаворите на престојното Светско првенство кое се одржувало во неговата држава. Сепак, тој не успеал да се искачи на подиумот, завршувајќи на 4. место со резултат од 81.27 метри. Првиот медал во кариерата, и тоа сребрен, финецот го освоил на Европското првенство 2006 каде забележал резултат од 86.44 метри, и зад себе го оставил светскиот рекордер Јан Железни кој го освоил бронзениот медал.

На 13 јули 2007, на митингот од златната лига во Рим на стадионот Олимпико, Питкемеки своето копје го фрлил премногу лево при што го погодил францускиот натпреварувач во скок во далечина Салим Сдири во грбот. Сдири веднаш бил префрлен во локалната болница во Рим и завршил без животно-загрозувачки повреди.

На 5 август, Питкемеки четврти пат последователно станал фински шампион со префрлени 89.43 метри. На Светското првенство 2007 во Осака, тој го обезбедил златниот медал со префрлените 89.16 метри. Во последниот обид, тој го подобрил резултатот на 90.33 метри. Поради одличните резултати во сезоната, еден месец подоцна Питкемеки го добил признанието *[[Европски атлетичар на годината]]* од страна на Европската атлетска асоцијација. Во декември, Питкемеки бил избран за фински спортист на годината од страна на членовите на асоцијацијата на спортски новинари, победувајќи ги трикратниот победник во скијачко трчање Вирпи Сарасвуо и Формула 1 шампионот Кими Раиконен.

На Летните олимписки игри 2008, Питкемеки го освоил бронзениот медал откако во последниот обид забележал резултат од 86.16 метри. Финецот потфрлил на следното Светско првенство, во Берлин, завршувајќи на петтото место со резултат од 81.90 метри, со што не успеал да го одбрани златниот медал од пред две години. На Европското првенство 2010, Питкемеки успеал да се искачи на подиумот, освојувајќи го бронзениот медал.

Питкемеки завршил на петтото место на Летните олимписки игри 2012 со резултат од 82.80 метри. Една недела по игрите во Лондон, тој го забележал својот најдобар резултат во сезоната, префрлајќи 86.98 метри на митингот од дијамандската лига во Стокхолм.

На Светското првенство 2013, Питкемеки успеал да го освои сребрениот медал со префрлени 87.07 метри, само 10 сантиметри помалку од првопласираниот Витјезслав Весели. Две години подоцна, на Светското првенство 2015 во Пекинг, тој го освоил бронзениот медал, завршувајќи зад Џулијус Јего и Ихаб Ел-Сајед.

## Наводи

## Надворешни врски

* Официјално мрежно место  
* Профил на IAAF.org
* Профил на european-athletics.org

Категорија:Родени во 1982 година
Категорија:Живи луѓе
Категорија:Фински атлетичари
Категорија:Олимписки бронзени медалисти за Финска
Хомер Византиски

**Хомер** (грчки: *Ὅμηρος*) бил старогрчки граматичар и трагичар. Тој исто така бил наречен *ho Neoteros* ("Помладиот"), за да се разликува од постариот Хомер. Хомер делувал во Александрија, во времето на Птоломеј II Филаделф.

Тој бил син на граматичарот Андромак Филолог и Меро, и имал напишано околу 45 трагедии, како еден од седумте големи трагичари во Александриската плејада. Сите негови дела денеска се изгубени.

Во градот Византион имал поставено статуа.

## Наводи

Категорија:Старогрчки писатели
Категорија:Луѓе од Византион
Алесандро Лучи

**Алесандро Лучи** е италијански фудбалски агент, кој моментално работи за компанијата World Sport Agency.

Играчи кој се клиенти на Лучи во моментов:

Извор: www.transfermarkt.co.uk

## Награди
*World Best Agent of the Year : 1
: 2017

## Наводи

Категорија:Живи луѓе
Категорија:Фудбалски агенти
Симон Терн

**Симон Терн** (роден на 18 септември 1992, во Вернамо) — шведски фудбалер, играч од средниот ред на Херенфен и на шведската репрезентација.

Категорија:Живи луѓе
Категорија:Шведски фудбалери
Категорија:Фудбалери на ФК Малме
Категорија:Фудбалери на ФК Херенфен
Категорија:Родени во 1992 година